อาหารเช้าแบบฝรั่ง ไม่ใช่มีแค่ขนมปังปิ้ง แฮม ไข่ดาว เท่านั้นนะ ยังมีอีกหลากหลายเมนูและวัตถุดิบที่จะนำมาปรุงให้อาหารเช้าแบบฝรั่งน่าทาน อร่อย หลากหลาย และยังเฮลตี้พอสำหรับมื้อเช้า~มื้อสำคัญของวันด้วย

  และถ้าจะให้นึกถึงร้านขายอาหารเช้าสไตล์ฝรั่งแท้ๆ ในเชียงใหม่ ต้องมีร้าน Smoothie Blues อยู่อันดับต้นๆ เพราะเป็นร้านที่ให้บริการ All Day Breakfast ทและยังมีเมนูอาหารเช้าทั้งแบบฝรั่ง ทั้งยุโรปและอเมริกา แถมเม็กซิกันก็มี (...นึกหน้าตาไม่ออกใช่มั้ยล่ะ^^*) ~หลายสัญชาติเลยทีเดียว ...แถมด้วยเมนูอาหารไทย~เอาใจฝรั่ง และคนไทยที่ไปกับฝรั่ง <^^*> ด้วย ที่สำคัญร้านมีน้ำปั่นแนวเฮลตี้และชากาแฟ~อีกต่างหาก ถ้ายังไม่เคยไปทานอาหารเช้าหลายๆแบบ ตามไปลองกันดู~

   ร้านตั้งอยู่ตรงไหน~???///
   ร้านตั้งอยู่ตรงย่านถนนนิมมาน แหล่งท่องเที่ยวสำคัญที่คราคร่ำไปด้วยนักท่องเที่ยวหลากหลายเชื้อชาติรวมทั้งคนไทยเรานี่แหละ ตรงหัวมุมถนนนิมมานซอย 6 ที่ตรงข้ามจะเป็นซอยนิมมมาน 9 ที่มีร้านกาแฟเยอะๆ และข้างๆ ยังใกล้กับธนาคารกรุงเทพและเทสโก้โลตัสสาขาย่อยด้วยร้านเปิดทุกวันตั้งแต่เวลา 7.30-21.00 และเนื่องจากร้านติดถนนเลย ต้องหาที่จอดริมถนนหรือด้านในซอยแล้วเดินออกมาทานนะ

   ร้านขายอาหารเช้าแบบไหนบ้าง~???///
   อาหารเช้าที่นี่ราคา 100-200 บาท ขึ้นอยู่กับความมากน้อยของช้อยส์ที่เลือกทานเพิ่มนะ เริ่มกันที่...,
<<<All Day Menu>>> 
   มีเมนู omelet(ไข่เจียว) และ scrambled egg (ไข่คน) แบบต่างๆ ที่จะใส่ผักโขม ไก่ มะเขือเทศ แซลมอน เบค่อน แฮม หรือชีส แบบเดี่ยว หรือแบบเซ็ต~เสิร์ฟกับขนมปังและสลัด และ ผลไม้ หรือมูสลี่กับโยเกิร์ต

<<<อาหารเช้าแบบฝรั่งและอเมริกา>>>
  แบ่งหมวดไปตามชนิดขนมปัง (...หลายแบบจริงๆ) มีทั้งแบบ โทสต์ธรรมดา เฟรนช์โทสต์ เบเกิ้ล ครัวซอง มัฟฟินแบบอังกฤษ เครป วาฟเฟิ่ล แพนเค้ก พานินี่ และพิต้า จากนั้นเลือกทานกับเนย แยม หรือจะเพิ่ม ชีส ผักโขม มะเขือเทศ หอมหัวใหญ่ เห็ด แฮม เบค่อน และไข่แบบต่างๆ 

<<<อาหารเช้าแบบอเมริกาแท้ๆ>>>
   แฮชบราวน์ หรือมันฝรั่งเส้นฝอยนำมาผัดกับชีสจนเหลืองน่าทาน เลือกทานกับ ไส้กรอก แฮม เบคอน ไข่ หรือผักก็ได้ แถมสั่งโทสต์เพิ่มให้อิ่มกันได้อีก

<<<แซนด์วิชและสเต๊ก>>>
  กว่า 30 เมนู ที่ให้เลือกทาน จะแซนด์วิชธรรมดา หรือ กริลล์ หรือ BLT หรือแซนด์วิชกับไข่ ทูน่า แฮม เบค่อน ชีส และผักต่างๆ ต้องมีสักเมนูที่ถูกใจ ที่แน่ๆ เห็นฝรั่งสั่งกันทั้งนั้น^^* 

<<<อาหารเช้าสไตล์เม็กซิกัน>>>
   แปลกใจและดีใจที่มีเมนูอาหารเช้าแบบเม็กซิกันให้ลอง เมนูมีให้เลือกทานเป็น Burritos, Enchiladas, Taco, หรือ Mexican wrap กับเบค่อน แฮม ไข่ ชีส และผักต่างๆ

<<<อาหารไทย>>>
  อาหารจานเดียว อย่างข้าวผัด ข้าวกับแกงเขียวหวาน ข้าวกับแกงไก่ ข้าวกับต้มยำกุ้ง หรือจะเป็นข้าวกับต้มข่าไก่ 

<<<สมูทตี้>>>
   เมนูน้ำปั่นแบบเลือกเองหรือจะเป็นสูตรของทางร้านก็มีให้เลือกเยอะมากๆ เช่นกัน

  ลองทานกันหลายๆ อย่างดู~
<<<Egg Benedict with Salmon and extra Avocado>>> (190)
  เมนูโปรด ร้านทำได้อร่อย ถูกใจทุกรอบที่ไปทานจริงๆ ได้ไข่มา 2 ลูก เจาะทีไข่แดงไหลเยิ้มทานกับซ้อสราด อร่อยใช่เลย แซลมอนชิ้นใหญ่ด้วย แอบเพิ่มอโวคาโดให้ดูเฮลตี้ขึ้นมาอีก หวานมันเข้ากันทีเดียว

<<<Burritos with Bacon and Eggs>>> (155)
   อาหารเช้าแบบเม็กซิกัน ที่ใช้แป้งห่อไข่คนกับเบค่อนทอดกรอบ มีถั่วในซ้อสมะเขือเทศทานแกล้ม หอมชีส มัน อร่อยใช้ได้ 

<<<Fried Spinach with Onion and Cheese>>> (120)
  ผักโขมและหัวหอมผัดเนย ท็อปมาด้วยชีส จานนี้รสธรรมดาๆ ไม่โดดเด่นอะไรแต่มากมายด้วยความเฮลตี้ สั่งมาทานกับอาหารฝรั่ง ช่วยเบรคความเลี่ยนดีทีเดียว

<<<Fresh Vegetables Salad>>> (100)
  เฮลตี้แท้ๆ กับผักสดและน้ำสลัดแบบน้ำใส เป็นอีกหนึ่งอย่างที่ควรทานมื้อเช้าแบบนี้

<<<Hot Americano>>> (50)
   กาแฟรสชาติแบบฝรั่ง ไม่เข้ม ไม่แรง มาก 

  มาที่นี่ ได้อิ่มท้องกับอาหารเช้าหลายสัญชาติ ในราคาไม่แพงเลยเมื่อเทียบกับอาหารในโรงแรมหรูๆ แต่คุณภาพ วัตถุดิบที่ใช้ รสชาติเทียบเท่าหรืออร่อยกว่าด้วยซ้ำ ที่ชอบมากๆ ก็บรรยากาศการทานท่ามกลางต่างชาติจริงๆ (...หมือนอยู่เมืองนอกเลยหละ^^*) ไม่ได้ลองเมนูน้ำปั่นเพราะหมดพื้นที่ท้องในตอนนี้ วันหลังคงได้มาทานแน่ๆ แนะนำร้านนี้อีกร้านสำหรับคออาหารฝรั่งที่มาเยือนเชียงใหม่นะค่ะ